— У Нацыянальным цэнтры мастацкай творчасці дзяцей і моладзі склалася выразная вертыкаль узаемадзеяння і супрацоўніцтва з установамі адукацыі, навукі, культуры праз сістэму дадатковай адукацыі дарослых. Нашы калегі высока ацэньваюць такую практыку і пастаянна выказваюць прапановы аб павелічэнні практычных і інтэрактыўных форм работы з імі на курсах. Цэнтр забяспечвае працу па павышэнні прафесійнага ўзроўню педагогаў дадатковай адукацыі ў міжкурсавы перыяд. У якасці прыкладу можна назваць працу са спецыялістамі харэаграфічнага напрамку, якая раней праводзілася праз практычныя семінары і майстар-класы на базе нашых вядучых узорных калектываў. Цяпер гэтая сістэма ўключае вывучэнне і аналіз навукова-тэарэтычных праблем і тэндэнцый, практыку развіцця дзіцячай і маладзёжнай танцавальнай творчасці, захаванне багатай танцавальнай спадчыны беларускага народа. Такая схема працуе па ўсіх напрамках нашай дзейнасці, — паведаміла Надзея Васільеўна.